|  |  |
| --- | --- |
| Razpisna dokumentacija | POVABILO K ODDAJI VLOGE |
| Številka razpisa | 3301-1/2022-SRRS-11 |
| Naziv razpisa | Javni razpis za projekte primarne kmetijske pridelave s podporo projektom za prilagajanje na podnebne spremembe; A - AGRO INVEST (Ur. l. RS, št. 81/2022 z dne 10.6.2022 s spr. in dop. 157/2022 z dne 16.12.2022, v nadaljevanju javni razpis) |
| Povabilo | Slovenski regionalno razvojni sklad (v nadaljevanju Sklad), Škrabčev trg 9a, 1310 Ribnica, vabi vlagatelje, da na javni razpis oddajo vlogo za pridobitev sredstev |
| POVZETEK JAVNEGA RAZPISA | |
| 1. UVODNA DOLOČILA | |
| 1. Namen in cilj javnega razpisa | Namen razpisa je dodeljevanje  posojil v kmetijstvu na območju Republike Slovenije, ki zasleduje cilj spodbujanja primarne kmetijske pridelave za prilagajanje podnebnim spremembam, ki ustreza naslednjemu ukrepu:   * Izboljšanje učinkovitosti kmetijskega gospodarstva, * Izboljšanje naravnega okolja, higienskih razmer ali standardov za dobro počutje živali, * Vzpostavitev in/ali izboljšava infrastrukture, * Doseganje kmetijsko-okoljsko-podnebnih ciljev, * Spodbujanje zaposlitvenih možnosti. |
| 1. Razpisana sredstva | Razpisani znesek: 6.000.000 EUR iz sredstev Sklada  Oblika sredstev: posojilo |
| 1. RAZPISNI POGOJI | |
| 1. Upravičeni vlagatelji | Kmetijska gospodarstva, kot so opredeljena v Zakonu o kmetijstvu in so vpisana v evidenco kmetijskih gospodarstev, organizirana kot,   * kmetija, ki ni pravna oseba, ali fizična oseba, ki na trgu samostojno opravlja pridobitno dejavnost.   Vlagatelj mora v ta namen priložiti dokazilo o vpisu kmetijskega gospodarstva v register kmetijskih gospodarstev.  Vlagatelj mora biti vpisan v register kmetijskih gospodarstev pred 01.01.2020. |
| 1. Posojilni pogoji | Obrestna mera je lahko:   * fiksna od 1,05% letno naprej in je odvisna od Skladove ocene ali * spremenljiva v obliki 6-mesečni EURIBOR + pribitek od 0,63% letno naprej, ki je odvisen od Skladove ocene.   Vlagatelj v prijavi oz. opisu projekta opredeli zaprošeno vrsto obrestne mere.   * Skupna doba vračanja: do 240 mesecev z vključenim moratorijem do 36 mesecev. Moratorij je lahko največ 6 mesecev po zaključku projekta. * Delež sofinanciranja Sklada: do 100 % upravičenih stroškov. * Višina zaprošenega zneska: min. 50.000 EUR, max. 1.000.000 EUR. |
| 1. Upravičeni stroški | Začetek projekta oz. upravičeni stroški, ki lahko nastanejo od 1. 1. 2021 oz. po oddaji vloge na javni razpis v primeru posojil po pravilih državnih pomoči in so:  Nakup/gradnja/adaptacija objektov kmetijske dejavnosti  Nakup in urejanje kmetijskih zemljišč (do 10% upravičenega projekta)  Nova oprema  Rabljena oprema (od 1.1.2018 naprej)  Novi delovni stroji  Rabljeni delovni stroji (od 1.1.2018 naprej)  Biološka sredstva - večletni nasadi  Neopredmetena sredstva  V primeru projektov izven pravil državnih pomoči, so lahko predmet projekta tudi sledeči upravičeni stroški:  Nakup kmetij  Nakup in urejanje kmetijskih zemljišč  Biološka sredstva - osnovna čreda  Stroški materiala in blaga; do 30% upravičenega projekta, v kolikor so vezani na izvedbo projekta |
| 1. RAZPISNI ROKI | |
| 1. Rok oddaje vloge | * Vlagatelj vlogo odda v obdobju odprtega razpisnega roka, in sicer od 27.6.2022 do 31.1.2023 oziroma do porabe sredstev. Vlogo ni možno oddati pred oziroma po razpisnem roku. |
| 1. Rok sklepanja pogodbe | * Rok sklepanja pogodbe v dnevih od datuma izdaje odločbe: 60 * Stroški vlagatelja po pogodbi so: v skladu z veljavnim Tarifnim pravilnikom o nadomestilih za dodeljevanje spodbud v času nastanka stroška, ki je objavljen na spletni strani Sklada. |
| 1. Rok za črpanje sredstev | Rok za črpanje sredstev je najkasneje do 31.3.2024 in hkrati ne dlje kot 2 meseca po zaključku projekta. |
| 1. Skrajni rok za zaključek projekta | Skrajni rok zaključka projekta po javnem razpisu: 31. 12. 2025 in skupno ne sme trajati več kot 3 leta. Hkrati projekt ne sme biti zaključen pred oddajo vloge na javni razpis. |